Уменне ставіць пытанні да тэкстаў, да падзей і сітуацый — важная і актуальная кампетэнцыя. Гэта основа крытычнага мыслення, праяўленне ўмення бачыць праблемы, а значыць, выбудоўваць стратэгіі іх вырашэння. Поспех у вучэнні заўсёды большы ў таго, хто ўмее ставіць пытанні. Таму важна падтрымліваць настаўнікаў, якія вучаць дзяцей іх фармуляваць. Але для гэтага сам педагог павінен валодаць гэтай кампетэнцыяй. Што паказвае наш дыстанцыйны курс? Нашы студэнты валодаюць гэтым уменнем у рознай ступені. Некаторыя не знайшлі, што спытаць у свайго ментара (здзіўляцца не трэба, бо яны самі калісьці вучыліся ў школе, у якой ставілі адзнакі толькі за адказы, а не за пытанні). Таму, акрамя асноўнай мэты навучання — валоданне педагогамі сродкамі АА, — мы ствараем умовы для таго, каб настаўнікі вучыліся фармуляваць пытанні. Навучыцца іх ставіць можна, толькі практыкуючыся. У нас працуе формула: “тое, як мы вучым, ёсць тое, чаму мы вучым”.